Tore Sandberg uttalte den 12. mars 2009 at han hadde nye opplysninger i Orderud-saken. Den 20. mars la han frem deler av en bevismengde han mente kaster nytt lys over saken, og opplyste at han på grunnlag av disse forberedte en ny sak for gjenopptakelseskommisjonen. Blant de nye opplysningene var et angivelig kulehull i boligen som ikke tidligere var oppdaget. I tillegg til dette kom vitner som ikke tidligere var avhørt, og en ny teori om at det var Anne Orderud Paust som var målet. Aktoratet i Orderud-saken mente derimot at dette ikke var nok til å få saken tatt opp på nytt.